**POZDRAVLJENI dragi moji UČENCI!**

**Danes se boste pa igrali. Ali vsi poznate igro spomin. To je igra, pri kateri običajno iščemo pare sličic. Tokrat pa bomo namesto parnih sličic iskali pravilne odgovore.**

**Igrali se bomo zgodovinski spomin. Vendar bom tokrat potrebovala tvojo pomoč in tvojo in tvojo …**

**Najprej prosim, da mi sporočite (za vnaprej), če si lahko vsi natisnete liste? Če ne, boste imeli nekaj več pisanja.**

1. **Poiščite tršo podlago (karton, platnico starega, neuporabnega zvezka – pazite, da bo enobarvna). Izrežite manjše kvadrate.**
2. **Natisni tabelo z vprašanji in odgovori in jo prilepi ali prepiši na posamezne kartončke posamezno vprašanje in posamezni odgovor.**
3. **Obrni kartončke navzdol (zgornje strani kartončkov morajo biti enake, zato je najboljši enobarvni npr. karton ali risalni list) … in začni se igrati! KAKO PA?**
4. **PAR PREDSTAVLJA VPRAŠANJE IN ODGOVOR NA VPRAŠANJE. To je ZGODOVINSKI SPOMIN.**

**Veliko užitkov. Vaša učiteljica.**

V tabeli imaš na levi strani vprašanje in na desni odgovor. Izreži in nalepi posamezno vprašanje in posamezni odgovor. Kartice/kartončke obrni navzdol in išči pare.

|  |  |
| --- | --- |
| Katero religijo predstavlja papež? | Krščanstvo. |
| V kaj verujejo kristjani?  | Kristjani verujejo v nauke človeka imenovanega Jezus ali Kristus. Za kristjane je Jezus Božji sin, Bog v človeški podobi. |
| Katere praznike praznujejo kristjani?  | Najpomembnejši krščanski praznik je velika noč, ki je edini premakljiv praznik. Po izročilu je to čas Kristusovega trpljenja in vstajenja. Drugi veliki krščanski praznik je božič, 25.12, ko slavimo Jezusovo rojstvo.  |
| Kdo velja za začetnika krščanske religije?  | Jezus Kristus. |
| Kje je nastalo krščanstvo? | Krščanstvo je nastalo na današnjem ozemlju Izraela, zdaj pa je razširjeno skoraj po vsem svetu in je največja svetovna religija. |
| S katerimi značilnostmi lahko označimo Jezusa Kristusa?  | Jezusa Kristusa lahko označimo s tremi značilnostmi:* pomagal je ljudem in
* opravljal dobra dela,
* ljudi je učil in jim pridigal o novem verskem nauku.
 |
| Preganjani, so se prvi kristjani zatekli v katakombe. Kaj so katakombe? | Katakombe so bila podzemna pokopališča, ki so se uporabljala v antiki. Najbolj znane so krščanske katakombe, čeprav so jih gradili tudi pripadniki drugih religij. Bila so pod zemljo, kjer so opravljali obrede in pokope. |
| Kdo so bili apostoli?  | Izraz apóstol v krščanstvu pomeni učence Jezusa Kristusa oziroma ... Apostoli v ožjem pomenu besede so dvanajsteri učenci, ki jih je Jezus posebej izbral. |
| Kdo so bili mučenci? | Žrtve, ki so padle ker so zagovarjale krščansko vero, se v katoliški veri imenujejo mučenci. Kristjani so v prvih stoletjih bili preganjani, največ s strani cesarjev: Tiberij, Neron, Dioklecijan. Kristjane so križali, kamenjali ali jih metali divjim živalim.  |
| Kaj milanski edikt, sprejet lete 313 zagotovi kristjanom? | Šele cesar Konstantin je z milanskim ediktom leta 313 kristjanom zagotovil versko svobodo in ukinil preganjanje kristjanov. |
| Kdaj krščanstvo postane državna vera? | Leta 395 krščanstvo postane državna vera pod vodstvom cesarja Teodozija. |
| Pozoren/pozorna bodi na zapis praznikov. Pravilo za zapis praznikov.  | **Praznike pišemo z malo začetnico razen tistih, ki izhajajo iz imen ali priimkov.** |
| Kaj je BIBLIJA oz. SVETO PISMO? | BIBLIJA ali SVETO PISMO je knjiga dveh velikih verstev JUDOVSTVA in KRŠČANSTVA. Sveto pismo večkrat pomeni začetek pismenosti nekega naroda – tudi Slovenskega. |
| Katera knjiga v zgodovini je najbolj brana? | Sveto pismo je najbolj brana [knjiga](https://sl.wikipedia.org/wiki/Knjiga) v [zgodovini](https://sl.wikipedia.org/wiki/Zgodovina). Prevedena je v več kot 2.400 [jezikov](https://sl.wikipedia.org/wiki/Jezik_%28sredstvo_sporazumevanja%29). Ima velik pomen za današnjo [kulturo](https://sl.wikipedia.org/wiki/Kultura) in kot delo jo lahko gledamo iz različnih strani: kot [versko](https://sl.wikipedia.org/wiki/Verstvo) ali [zgodovinsko](https://sl.wikipedia.org/wiki/Zgodovina) knjigo, saj vsebuje mnogo podatkov o zgodovini [Judov](https://sl.wikipedia.org/wiki/Judje) ter dogajanju v [Palestini](https://sl.wikipedia.org/wiki/Palestina) ob začetku našega štetja. |
| Od kdaj štejemo leta oz. kateri dogodek zaznamuje začetek štetja let? | Jezusovo rojstvo. Ker je do danes že minilo več kot dva tisoč let od Jezusovega rojstva (oziroma toliko let, kolikor jih ima letošnji koledar), lahko rečemo, da živimo v 21. stoletju, oziroma 3. tisočletju. |

**Ostani zdrav, zdrava in *OSTANI DOMA!***

 **učiteljica Eva V.G.**